| Lámnidos(*Lamnidae*)Rango fósil: cretáceo superior - actualidade  |
| --- |
| Tiburón branco (*Carcharodon carcharias*) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Chondrichthyes |
| Subclase: | Elasmobranchii |
| Superorde: | Selachimorpha |
| Orde: | Lamniformes |
| Familia: | **Lamnidae**Berg, 1958 |

 |
| Xéneros viventes |
| * *Carcharodon*
* *Isurus*
* *Lamna*
 |

A dos **lámnidos** (*Lamnidae*) é unha familia de condrictios elasmobranquios da orde dos lamniformes (*Lamniformes*) que inclúe cinco especies de tiburóns, entre as que destacan o tiburón branco e os marraxos.

Características
---------------

Os lámnidos caracterízanse polo seu corpo fusiforme, moi hidrodinámico, fociño cónico, dentes separados á mesma distancia os uns dos outros, fendeduras branquiais longas, por teren a mesma forma característica da primeira aleta dorsal, a segunda aleta dorsal pequena e dun tamaño aproximado ao da anal.

Os dentes son triangulares e afiados, semellantes a unha daga e os ollos arredondados, de cor negra uniforme e sen membrana nictitante.

A cola presenta unha especie de "quilla" nos laterais, e o lóbulo inferior da aleta caudal é máis da metade de longo que o lóbulo superior.

O metabolismo interno está bastante desenvolvido, o que lles permite manter a temperatura corporal entre 10 e 18 °C, posibilitando asílo que estes tiburóns poidan vivir en augas temperado-frías (aínda que non en zonas realmente frías como as polares).

Son ovovivíparos.

Diversidade
-----------

Os lámnidos inclúen cinco especies viventes, englobadas en tres xéneros*:*

O xénero *Isurus* conta con dúas especies: o marraxo azul (*Isurus oxyrinchus*) e o marraxo azul pequeno (*Isurus paucus*).

O xénero *Lamna* con outras dúas: o marraxo propiamente dito (*Lamna nasus*) e marraxo do Pacífico (*Lamna ditropis*).

Finalmente, *Carcharodon* é o único xénero que conta cunha soa especie, o famoso tiburón branco (*Carcharodon carcharias*).

Debuxo dun marraxo (*Lamna nasus*).
Os lámnidos aparecen representados no rexistro fósil xa no cretáceo, e sempre foron superdepredadores doutros vertebrados mariños, alcanzando nalgúns casos dimensións realmente xigantescas como *Cretoxyrhina* (do cretáceo, 8 m) e sobre todo *Carcharodon megalodon* (ou *Carcharocles megalodon*) (do neóxeno, até 24 m). Na actualidade, o tiburón branco é o seu maior representante, con case 8 m de lonxitude máxima recoñecida cientificamente, só superado entre os tiburóns actuais por animais filtradores, como o tiburón balea ou o tiburón peregrino.

Notas
-----

1. ↑  Froese, Rainer e Daniel Pauly, eds. (2009): *Lamnidae* en FishBase. Versión xaneiro de 2009. *(en inglés)* Consultada o 25/11/2012.
2. ↑  Froese e Pauly (2009, *Op. cit.*
3. ↑  *Carcharodon carcharias* en FishBase. Versión 7 de xaneiro de 2012. *(en inglés)* Consultada o 25/11/2012.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Lámnidos*** |

|  |  |
| --- | --- |
|  | Wikispecies posúe unha páxina sobre:  ***Lámnidos*** |

### Bibliografía

* Compagno, Leonard; Marc Dando & Sarah Fowler (2005): *Sharks of the World*. New Jersey: Princeton University Press. ISBN 0-691-12072-2.
* Rodríguez Solórzano, Manuel; Sergio Devesa Regueiro e Lidia Soutullo Garrido (1983): *Guía dos peixes de Galicia*. Vigo: Editorial Galaxia. ISBN 84-7154-433-4.
* Rodríguez Villanueva, X. L. e Xavier Vázquez (1992): *Peixes do mar de Galicia. (I) Lampreas raias e tiburóns*. Vigo: Edicións Xerais de Galicia. ISBN 84-7507-654-8.
* Solórzano, Manuel R[odríguez]; José L. Rodríguez, José Iglesias, Francisco X, Pereira e Federico Álvarez (1988): *Inventario dos peixes do litoral galego (Pisces: Cyclostomata, Chondrichthyes, Osteichthyes).* O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0.

### Outros artigos

* Tiburóns
* Lamniformes

### Ligazóns externas

* *Lamnidae* en Animal Diversity Web. *(en inglés)* Consultada o 25/11/2012.
* *Lamnidae* en ITIS. Consultada o 12/02/2021.

|  |  |
| --- | --- |
| Control de autoridades | 
* Wd: Q136902
* EBID: ID
* MAG: 2778031129

 |

|  |  |
| --- | --- |
| Identificadores taxonómicos | 
* ADW: Lamnidae
* Dyntaxa: 2003092
* EOL: 1879
* EPPO: 1LAMNF
* Fossilworks: 80587
* GBIF: 5888
* iNaturalist: 50874
* IRMNG: 114380
* ITIS: 159901
* NBN: NHMSYS0021053500
* Plazi: ID
* Soortenregister: 139137
* uBio: 114183
* WoRMS: 105702

 |